Gröhling, Branislav, minister školstva, vedy, výskumu a športu SR (2022-03-17):
Ďakujem, pán predsedajúci. Vážený pán poslanec, dovoľte mi, aby som vám prečítal odpoveď od pani podpredsedníčky vlády a ministerky investícií, regionálneho rozvoja a informatizácie pani Remišovej. Vážený pán poslanec, v oblasti európskych, štrukturálnych a investičných formoch... fondov má Ministerstvo investícií, regionálneho rozvoja a informatizácie Slovenskej republiky v programovom období 2014 – 2020 ako riadiaci orgán v kompetencii implementáciu, implementáciu Integrovaného regionálneho operačného programu a programov cezhraničnej spolupráce Slovenská republika – Česká republika, Slovenská republika – Rakúsko, ako sprostredkovateľský orgán má MIRRI Slovenská republika v kompetencii implementáciu Operačného programu Integrovaná štruktúra, prioritná OS 7. Prehľad plánovaných výziev operačných programov v kompetencii MIRRI na najbližšie obdobie je takéto: – programy cezhraničnej spolupráce: v rámci programov cezhraničnej spolupráce v programovom období ’14 -’20 sa neplánuje vyhlasovanie už žiadnych výziev, – Integrovaný regionálny operačný program, výzva na podporu zvýšenia počtu žiakov stredných škôl, stredných odborných škôl na praktickom vyučovaní v Banskobystrickom kraji – a v rámci iniciatívy Chatching-Up Regions financovanie bude zo zdrojov Európskej únii v rámci iniciatívy REACT-u a oprávneným prijímateľom budú stredné a odborné školy, aktivity, na podporu ktorých bude môcť získať tento príspevok, sú a) rekonštrukcia, modernizácia a výstavba stredných odborných škôl a centier odborného vzdelávania a prípravy b) materiálno-technické vybavenie a po c) je zvýšenie energetickej hospodárnosti budov a plánovaná alokácia z prostriedkov Európskej únie je 23,45 mil. eur a tieto výzvy by sa mali vyhlásiť v marci ’22. Po druhé výzva na podporu zvýšenia počtu žiakov stredných odborných škôl na praktickom vyučovaní v Banskobystrickom kraji, financovanie bude z Európskeho fondu regionálneho rozvoja, oprávneným prijímateľom budú stredné odborné školy a samosprávny kraj. Aktivity, na podporu ktorých bude môcť získať príspevok, sú ako v rámci predchádzajúcej výzvy, teda a) rekonštrukcia, modernizácia a výstavba stredných odborných škôl a centier odborného vzdelávania prípravy b) materiálno-technické vybavenie c) je zvýšenie energetickej hospodárnosti budov, plánovaná alokácia z prostriedkov Európskej únie je 9 mil. a plánovaný termín týchto výziev je apríl tohto roku. A po tretie výzva na podporu projektovej prípravy. Tam oprávneným prijímateľom budú územná a miestna samospráva, vysoké školy, stredné odborné školy, Slovenská akadémia vied, subjekty v zmysle iniciatívy Chatching-Up Regions a Fondu spravodlivej transformácie, štátna správa, stopercentné štátne, resp. regionálne inštitúcie. Aktivita, na podporu ktorej bude možné získať tento príspevok, je obstaranie projektovej dokumentácie jednotlivých investičných projektov a plánovaná alokácia z prostriedkov Európskej únie je 29 mil. Vyhlásenie výziev je plánované na marec až apríl tohto roku. Z druhého, Operačného programu Integrovaná infraštruktúra, prioritná os 7, po prvé je to výzva na podporu digitálnych zručností pre znevýhodnené skupiny, oprávneným prijímateľom budú organizácie z neziskového sektora, aktivita, na podporu ktorej bude možné získať príspevok, je podpora rozvoja digitálnych zručností znevýhodnených skupín. Pôjde o podporu použív... využívania internetových služieb vrátane elektronických služieb zo strany znevýhodnených osôb a zvýšenie ich participácie na digitálnom trhu na území Slovenskej republiky. Plánovaná alokácia z európskych, z Európskej únie sú 3 mil. eur a termín vyhlásenia výzvy je marec až apríl ’22, tohto roku. Po druhé je to výzva na podporu digitálnych zručností vo verejnej správe. Oprávneným prijímateľom budú subjekty ústrednej štátnej správy, subjekty územnej samosprávy. Aktivita, na podporu ktorej bude možné získať príspevok, je podpora užívania... využívania znalostí vo vysokých školách. Pôjde o zlepšenie digitálnych zručností, mediálnej a digitálnej gramotnosti, zvýšenie bezpečnosti pri práci s digitálnymi technológiami a zlepšenie pracovných návykov pri používaní digitálnych technológií. Plánovaná alokácia z prostriedkov Európskej únie je 5 mil. eur a plánovaný termín vyhlásenia výzvy je apríl ’22. Na záver si vás dovoľujem informovať, že v súvislosti s krízou na Ukrajine pripravila Európska komisia návrh zmeny legislatívy Európskej únie v rámci využívania štrukturálnych fondov, čo umožní členským krajinám efektívnejšie využívať finančné prostriedky na riešenie aktuálnej utečeneckej krízy. Ministerstvo investícií, regionálneho rozvoja a informatizácie Slovenskej republiky v súčasnosti analyzuje výšku disponibilných zdrojov v jednotlivých operačných programoch a tieto zdroje budú môcť byť využité na aktivity zamerané na zvládanie utečeneckej krízy. Ďakujem veľmi pekne.